கேள்வி: தாலாட்டுப் பாடல் குறித்து விரிவாக சொல்லுங்கள்.
பதில்: File:தாலாட்டு.svg File:François_Riss_Lullaby.jpg குழந்தையின் அழுகையை நிறுத்தவும், தூங்க வைக்கவும் பாடப்படும் பாட்டு தாலாட்டு (Lullaby) ஆகும். தாலாட்டு தமிழ் நாட்டார் பாடல்கள் வகைகளில் ஒன்று. வாய்மொழி இலக்கியங்களாக வழங்கிவந்த தாலாட்டுக்கள் நாட்டாரியல் ஆய்வாளர்களால் சேகரிக்கப்பட்டுத் தொகுக்கப்பட்டுள்ளன. தாலாட்டை மலையாளத்தில் தாராட்டு என்றும், தெலுங்கில் ஊஞ்சோதி என்றும், கன்னடத்தில் ஜோகுல் என்றும் கூறுவர். தாலாட்டுப் பாடல்கள் கிராமிய மக்களின் வாழ்க்கையோடு அவர்களின் உணர்வுகளோடு பின்னிப் பிணைந்த நாட்டுப் பாடல் வகைகளில் ஒன்று. தாலாட்டுப் பாடல்கள் இனிமையான இசையை உடையன. அவ்விசையில் மயங்கி குழந்தை மெய் மறந்து தூங்குகின்றது. "தால்" என்பது நாவைக் குறிக்கும். நாவினால் ஓசை எழுப்பி குழந்தையை உறங்க வைப்பதே ''தாலாட்டுதல்'' எனவும் கூறுவர்.Trehub, Sandra E., Trainor, Laurel J. "Singing to infants: lullabies and play songs" ''Advances in Infancy Research,'' (1998), pp. 43–77. தாய் தன் குழந்தையை மடியிலோ, தோளிலோ, கைகளிலோ, தொட்டிலிலோ வைத்து ஆட்டிய வண்ணம் தாலாட்டுவதே வழக்கம். ''ஆராரோ ஆரிரரோ'' என்ற சந்தத்தின் மூலம் ஓசை எழுப்புவதால் இது ஆராட்டுதல் என்றும் சொல்லபடும். இந்த இசை வடிவம் ஆதிகாலம் முதல் பெண்களால் வாய்மொழியாக கடத்தப்படும் இலக்கியமாகும். திண்டிவனம் வட்டாரப் பகுதிகளில் தாலாட்டுப் பாடும் பெண்கள் “லுலுலாயி லுலுலாயி” என்று நாவை அசைத்து,குழந்தையின் கவனத்தைத் தம் பக்கம் இழுத்தே பாடலைப் பாடுகின்றனர். பாடலின் இசை ஒரே மாதிரியாக இல்லை. அவரவர் விருப்பத்திற்கு ஏற்ப நீட்டிப் பாடுகின்றனர். தாலாட்டின் தொடக்கத்திலும் இடையிலும் முடிவிலும் ராராரோ, ஆராரோ, ஆரிரரோ என்ற பதங்கள் பயன்படுத்தப் படுகின்றன. நீலாம்பரி என்ற இன்பமூட்டும் இராகம் தாலாட்டுப் பாடல்கள் பெரும்பாலும் பாடப் படுவதுண்டு. எனினும் யதுகுலகாம்போதி, சகானா, ஆனந்தபைரவி போன்ற இராகங்களிலும் இவை இசைக்கப் படுகின்றன. தாலாட்டுப் பாடல்களில் குழந்தையின் அருமை, அதன் விளையாட்டுப்பொருள்கள், மாமன் பெருமை, குலப் பெருமை போன்றவை கூறப்படுகின்றன. இத்தாலாட்டுப் பாடல்களில் தத்ரூபமான உவமை, உருவக அணிகள் கையாளப்பட்டுள்ளன. ''கொவ்வை இதழ் மகளே - என்'' ''குவிந்த நவரத்தினமே'' ''கட்டிப் பசும்பொன்னே - என்'' ''கண்மணியே கண் வளராய்'' என்ற தாலாட்டுப் பாடலில் குழந்தையானது நவரத்தினம், பொன், கண்மணியாகவும் உருவகிக்கப்பட்டுள்ளமை படித்து இன்புறத்தக்கது. பக்தி இலக்கியங்களிலும் இறைவனை குழந்தையாக பாவித்து தலாட்டுக்கள் பாடப்பட்டுள்ளன.
கேள்வி: தாலாட்டுப் பாடல் - இலக்கியங்களில் தாலாட்டு பற்றி நீங்கள் என்ன அறிந்துள்ளீர்கள்?
பதில்: “ஊமன் தாரட்ட உறங்கிற்றே” என்று முத்தொள்ளாயிரம் தாலாட்ட என்பதைத் தாராட்ட எனக் கையளப்பட்டுள்ளது. கம்பராமாயணம் “பச்சைத் தேரை தாலாட்டும் பண்ணை “ என்று கம்பர் தாலாட்டு என்ற சொல்லைப் பயன்படுத்தியுள்ளார். தாலாட்டுப் பாடல் ஓசையின் இனிமையைத் திருஞானசம்பந்தர் கீழ்கண்டவாறு பாடுகிறார். “பண்ணமரும் மென்மொழியார் பாலகரைத் தாலாட்டும் ஓசை கேட்டு விண்ணவர்கள் வியப் பெய்தி விமானத்தோடும் இயும் மிழலையாமே” பெரியாழ்வார் கீழ்கண்டவாறு தாலாட்டுப் படுகிறார். “மாணிக்கம் கட்டி வயிரம் இடைகட்டி ஆணிப் பொன் னாற் செய்த வண்ணச் சிறுதொட்டில் பேணி உனக்குப் பிரமன் விடுதாந்தான் மாணிக் குறளனே! தாலேலோ! வையம் அளந்தானே தாலேலோ!” குலசேகர ஆழ்வார் இராகவனைத் தாலாட்டுவது கீழ்கண்டவாறு தேவரையும் அசுரரையும் திசைகளையும் படைத்தவனே! யாவரும் வந்தடி வணங்க அரங்நகர்த் துயின்றவனே! கவேரிநல் நதிபாயும் கணபுறத்தென் கருமணியே! ஏவரிவெம் சிலைவலவா! இராகவே தாலே லோ” பாரதியார் கீழ்கண்டவாறு, “காட்டில் விலங்கறியும் கைக்குழந்தை தானறியும் பாட்டின் சுவையதனைப் பாம்பறியும் என்றுரைப்பார்” என்று கைக்குழந்தை தாலாட்டுப் பாடலின் சுவையை அறியும் என்றும் படுகின்றனர்.நாடு போற்றும் நாட்டுப்புறப் பாடல்கள்,முனைவர். நல்லாமூர் கோ.பெரியண்ணன், (டாக்டர் ராதாகிருஷ்ணன் விருது பெற்றவர்), ஜோதி புக் செண்டர், சென்னை. கண்ணதாசன் கீழ்கண்டவறு தனது கிருஷ்ண காணத்தில்http://www.store.tamillexicon.com/தாலாட்டுப்+பாடல்/ஆராரோ+அரிரரோ-1.html ஆயர்பாடி மாளிகையில் தாய்மடியில் கன்றினைப் போல் மாயக்கண்ணன் தூங்குகின்றான் தாலேலோ அவன் வாய்நிறைய மண்ணை உண்டு மண்டலத்தைக் காட்டியபின் ஓய்வெடுத்து தூங்குகின்றான் ஆராரோ ஓய்வெடுத்து தூங்குகின்றான் ஆராரோ (ஆயர்பாடி…) பின்னலிட்ட கோபியரின் கன்னத்திலே கன்னமிட்டு மன்னவன் போல் லீலை செய்தான் தாலேலோ அந்த மந்திரத்தில் அவர் உறங்க மயக்கத்திலே இவனுறங்க மண்டலமே உறங்குதம்மா ஆராரோ மண்டலமே உறங்குதம்மா ஆராரோ (ஆயர்பாடி…) நாகப்படம் மீதில் அவன் நர்த்தனங்கள் ஆடியதில் தாகமெல்லாம் தீர்த்துக்கொண்டான் தாலேலோ அவன் மோக நிலை கூட ஒரு யோக நிலை போலிருக்கும் யாரவனைத் தூங்கவிட்டார் ஆராரோ யாரவனைத் தூங்கவிட்டார் ஆராரோ (ஆயர்பாடி…) கண்ணனவன் தூங்கிவிட்டால் காசினியே தூங்கிவிடும் அன்னையரே துயிலெழுப்ப வாரீரோ அவன் பொன்னழகைப் பார்ப்பதற்கும் போதை முத்தம் பெறுவதற்கும் கன்னியரே கோபியரே வாரீரோ கன்னியரே கோபியரே வாரீரோ (ஆயர்பாடி…)